செம்பழுப்பு வால் காக்கை
{{Taxobox
 | name = செம்பழுப்பு வால் காக்கை
 | status = LC | status_system = iucn3.1
 | status_ref = &lt;ref&gt;{{IUCN2008|assessors=BirdLife International|year=2009|id=146619|title=Dendrocitta vagabunda|downloaded=12 November 2009}}&lt;/ref&gt;
 | image = Rufous Treepie (Dendrocitta vagabunda)-8.jpg
 | image_width = 240px
 | regnum = [[விலங்கு]]
 | phylum = [[முதுகுநாணி]]
 | classis = [[பறவை]]
 | ordo = Passeriformes
 | familia = [[காகக் குடும்பம்]]
 | genus = ''[[Dendrocitta]]''
 | species = '''''D. vagabunda'''''
 | binomial = ''Dendrocitta vagabunda''
 | binomial_authority = (ஜான் லேதம் (பறவையியல் வல்லுநர்), 1790)
 | synonyms = ''Dendrocitta rufa''
 }}
 
 '''செம்பழுப்பு வால் காக்கை''' (''Rufous Treepie'' என்பது காக்கைக் குடும்பத்திலுள்ள பறவைகளுள் ஒன்று. இது ''அரிகாடை'' என்றும் ''முக்குறுணி'' என்றும்  ''மாம்பழத்தான் குருவி'' என்றும் ''கொய்யாப் பழத்தான்'' என்றும் அழைக்கப்படும்.&lt;ref&gt;பக்கம் 100, பறவைகளும் வேடந்தாங்கலும், மா. கிருட்டிணன், தொகுப்பாசிரியர்: [[பெருமாள் முருகன்]], [[காலச்சுவடு பதிப்பகம்]]&lt;/ref&gt;. நீண்ட வாலும் உரத்த இசைக் கூப்பாடும் (கோகீலா ... கோகீலா... என்ற தொனியில் இருக்கும்) இதன் தெளிவான அடையாளங்கள். வேளாண் இடங்களிலும் நகர்ப்புறத் தோட்டங்களிலும் தென்படும் இப்பறவை காக்கையைப் போலவே ஒரு அனைத்துண்ணி. இப்[[பறவை]]யின் விலங்கியல் பெயர் டென்றொசிட்டா வேகபண்டா (''Dendrocitta vagabunda'') என்பதாகும். இதன் பொருள் மரங்கள் இடையே அலைபவன் (Wanderer amongst trees) என்பதாகும்.
 
 == தோற்றமும் கள இயல்புகளும் ==
 [[படிமம்:Dendrocitta vagabunda -Kerala, India-8a.jpg|thumb|200px|left]]
 காக்கையைப் போன்ற அலகு, கருந்தலை, மஞ்சட்பழுப்பு (சிவலை) நிறவுடல், வெள்ளைப் பட்டைகளுள்ள இறக்கை, கருமுனை கொண்ட சாம்பல் நிற வால் உடைய பறவை.&lt;ref&gt;{{Cite web |url=http://www.tamilvu.org/slet/kalaikalangiyam/lkk00/lkk00dis.jsp?n=229&amp;valno=9&amp;qry=VAA |title=மா. கிருஷ்ணன் - தமிழிணையப் பல்கலையின் கலைக்களஞ்சியத்திலிருந்து |access-date=2011-01-12 |archive-date=2021-04-12 |archive-url=https://web.archive.org/web/20210412002913/http://www.tamilvu.org/slet/kalaikalangiyam/lkk00/lkk00dis.jsp?n=229&amp;valno=9&amp;qry=VAA |url-status=dead }}&lt;/ref&gt; [[மைனா]]வின் அளவை ஒத்திருக்கும், ஆனால் வால் மட்டும் 30 செ.மீ நீளம் உடையது. ஆணும் பெண்ணும் ஒரே அளவும் தோற்றமும் கொண்டவை. 
 ஏற்றவிறக்கத்துடன் கூடிய பறப்பு - இறக்கைகளை விரைவாக அடித்து அதனைத் தொடர்ந்து இறக்கைகளையும் வாலையும் விரித்த வண்ணம் சிறு நழுவிச் செல்லும் இயக்கம் - இப்பறவையை அடையாளங் காட்ட உதவும்.&lt;ref name=&quot;ReferenceA&quot;&gt;The Book of Indian Birds - Salim Ali p.223&lt;/ref&gt;
 
 == பழக்கங்கள் ==
 மரங்களடர்ந்த கிராமச்சூழல், புதர்ச்செடிகள் மண்டிய இடங்கள் தவிர நகர்ப்புற வீட்டுத் தோட்டங்களிலும் சத்தமிட்டுக் கொண்டே இணையாகவோ குடும்பமாகவோ காணப்படும். ரி-ரி-ரி என்ற கரகரப்பும் வெண்கலத்தின் இனிய ஓசை கலந்த குரலிலும் (கோகீலா-கோகீலா) இவற்றின் கூப்பாடு பலவாறிருக்கும்.
 
 === உணவு ===
 காக்கையைப் போல அனைத்துண்ணி. விரும்பி உண்பது [[பழம்|பழங்கள்]], [[பூச்சி]], [[பல்லி]], [[தவளை]], [[பூரான்]], பிற பறவைகளின் முட்டைகள் இதன் உணவாகும். கூட்டமாகவோ பிற வேட்டையாடும் பறவைகளுடன் சேர்ந்தோ இவை வேட்டையாடப் போவதைக் காண முடிகிறது.&lt;ref name=&quot;ReferenceA&quot;/&gt;
 
 == கூடு கட்டுதல் ==
 பிப்ரவரி முதல் சூலை வரை - குறிப்பாக, மார்ச்சு முதல் மே வரை இதன் கூடு கட்டும் காலம் ஆகும்.
 நான்கு முதல் ஐந்து முட்டைகள் இடப்படுகின்றன. [[காகம்|காக்கையைப்]] போன்றே கூடு கட்டும், குஞ்சு பொரிக்கும் தருணங்களில் நெருங்குபவரின் தலையைச் சுற்றி சுற்றி வந்து தாக்க வரும்.
 
 == ஒலி எழுப்புதல் ==
 இந்தப் பறவை பல விதமான [[ஒலி]]களை எழுப்ப வல்லது. அவற்றில் சில [[காது]]க்கு மிக இனிமையானதாகவும், சில சாதாரணமானதாகவும் சில நாராசமானதாகவும் இருக்கும். இது சில வினாடிகள் இறக்கையை அடித்துக் கொண்டு நேர் கோட்டிலும், பின்னர் சிறிது தூரம் [[இறக்கை]]யை அடிக்காமல் விரித்து வைத்துக் கொண்டு அதே நேர் [[பாதை]]யிலும் பறக்கும். திடீரென சற்று தூரம் கீழ் நோக்கிச் சென்று பின் இறக்கைகளை அடித்துக் கொண்டு பழைய நேர்கோட்டுப் பாதையை அடைந்து முன் போலவே பறக்கும்.
 
 == மேற்கோள்கள் ==
 &lt;references/&gt;
 
 == வெளி இணைப்புகள் ==
 {{Commons category|Dendrocitta vagabunda}}
 {{Wikispecies|Dendrocitta vagabunda}}
 *[http://ibc.lynxeds.com/species/rufous-treepie-dendrocitta-vagabunda Photos and other media]
 *[http://www.nrm.se/forskningochsamlingar/djur/vertebratzoologi/faglar/fagelsamlingar/gyldenstolpestypsamling/tattingar/corvidae/nrm568407.3542.html Type specimen of ''sakeratensis'']
 
 {{Taxonbar|from=Q282256}}
 
 [[பகுப்பு:தெற்காசியப் பறவைகள்]]
 [[பகுப்பு:வங்காளதேசப் பறவைகள்]]
 [[பகுப்பு:தென்கிழக்காசியப் பறவைகள்]]
 [[பகுப்பு:மியான்மர் பறவைகள்]]
 [[பகுப்பு:தமிழ்நாட்டுப் பறவைகள்]]
 [[பகுப்பு:காக்கைகள்]]
 [[பகுப்பு:தீவாய்ப்பு கவலை குறைந்த இனங்கள்]]